Տոքսինի երրորդ բաժնեմասը հիալուրոնիդազան է, որով պայմանավորված է անոթների և հյուսվածքների թափանցելիության մեծացումը, այտուցի ավելացումը: Տոքսինի չորրորդ բաժնեմասը հեմոլիզացնող գործոնն է: Այն պայմանավորում է դիֆթերիայի ժամանակ դիտվող հեմոռագիկ համախտանիշը: Այսպիսով, դիֆթերիկ Էկզոտոքսինով է պայմանավորված ընդհանուր և տեղային փոփոխություններն այս հիվանդության ժամանակ: Դիֆթերիայի ժամանակ դիտվող ընդհանուր տոքսիկոզի պատՃառը արյան մեջ Էկզոտոքսինի ներթափանցումն է:Բակտերեմիա հազվադեպ է դիտվում և կլինիկական ձևերի առաջացման մեջ այն մեծ դեր չի խաղում: Հիվանդության ծանրությունը պայմանավորված չէ հարուցչի տիպով: Միևնույն հարուցիչը (gravis կամ mitis) տարբեր երեխաների մոտ կարող է առաջացնել տարբեր ծանրության և ընթացքի հիվանդություն: Նման ձևերի բազմազանությունն անմիջականորեն կախված է մակրոօրգանիզմի իմուն համակարգից: